钦定古今图书集成/明伦汇编/氏族典/第342卷 > 刘若愚
## 钦定古今图书集成/明伦汇编/氏族典/第342卷 > 刘若愚

按《明外史刘若愚传》：“若愚，司礼监陈矩名下也。善书，
好学有文。魏忠贤初屏居私第，李永贞取入内直房，
主笔札。永贞多密谋，若愚心识之而已，不敢与外廷
通。忠贤败，若愚为御史杨维垣所劾，充孝陵净军。已，
御史刘重庆以李实诬高攀龙等事劾实，实辨疏系
空印，乃忠贤逼取之，令永贞填书者。庄烈帝验疏墨”，
果压朱，遂诛永贞，并坐若愚大辟。久之，始得减等。若
愚当忠贤时，禄赐未尝一及，既幽囚，痛己之冤抑，而
恨王体干辈之漏网，作《酌中志》以自明。